Author: cebulakova
Last saved by: dusa_i
Company: MPSVR SR

DOLOŽKA
finančných, ekonomických, environmentálnych vplyvov, vplyvov na zamestnanosť a podnikateľské prostredie

Prvá časť - Odhad dopadov na verejné financie

V súvislosti s navrhovanou, prechodne vyššou tvorbou správneho fondu Sociálnej poisťovne je odhad dopadov na verejné financie v období rokov 2008 – 2012 nasledovný (v tis.Sk):

Roky | 2008 | 2009 | 2010 | 2011 | 2012
Dopad | 743 592 | 784 559 | 478 391 | 275 247 | 264 479

V prípade lepšieho, než rozpočtom predpokladaného vzťahu výsledkov hospodárenia Sociálnej poisťovne v jednotlivých rokoch bude uvedený dopad na verejné financie nižší, prípadne môže byť celkom eliminovaný.

Druhá časť - Odhad dopadov na obyvateľov, hospodárenie podnikateľskej sféry a iných právnických osôb

Realizácia stratégie Sociálnej poisťovne bude mať pozitívny dopad na jej klientov, ktorými sú fyzické aj právnické osoby a to najmä zásluhou operatívnejšieho a kvalitnejšieho uspokojovania ich zákonných nárokov a zvýšením ich informovanosti. Nepredpokladá sa negatívny dopad na  hospodárenie podnikateľskej sféry a iných právnických osôb.

Tretia časť - odhad dopadov na životné prostredie 

Realizácia stratégie Sociálnej poisťovne nebude mať negatívny dopad na životné prostredie na miestnej, regionálnej aj celoslovenskej úrovni.

Štvrtá časť – Odhad dopadov na zamestnanosť

Navrhovaná stratégia Sociálnej poisťovne nepredpokladá  dopad na zamestnanosť. 

Piata časť – Analýza vplyvov na podnikateľské prostredie

Očakáva sa, že realizácia stratégie Sociálnej poisťovne bude mať pozitívny dopad na podnikateľské prostredie v oblasti zlepšenia komunikácie podnikateľov so Sociálnou poisťovňou a možnými úsporami v dôsledku jej rozšírenej elektronickej podpory. 
.